এক দেশ এক ভোট নিয়ে তৎপরতা বাড়াচ্ছে কেন্দ্র

ওয়েবডেস্ক: এক দেশ এক ভোট (One country one vote) নিয়ে তৎপরতা বাড়াচ্ছে কেন্দ্র (Centre Governement) । মঙ্গলবার যৌথ সংসদীয় কমিটির (Parliamentary Committee) সপ্তম বৈঠক বসছে। কমিটি আগামী মাসেই রাজ্য সফরে বেরোচ্ছে। ১৭ মে সফর শুরু হচ্ছে, এই পর্যায়ে চার রাজ্যে যাবে যৌথ সংসদীয় কমিটি। মহারাষ্ট্র (Mahrarastra), উত্তরাখণ্ড (Uttrakhand), জম্মু-কাশ্মীর (Jammu-Kashmir) সহ চার রাজ্যে সংশ্লিষ্ট ব্যক্তি ও প্রতিষ্ঠানের মতামত শোনা হবে।

এবার এক দেশ এক ভোট নিয়ে মতামত নেওয়ার জন্য বিজ্ঞাপন দেওয়া হবে। সেইসঙ্গে মতামত নেওয়ার জন্য খোলা হবে ওয়েবসাইট। যৌথ সংসদীয় কমিটির চেয়ারম্যান পিপি চৌধুরী (Parliamentary Committee Chairman PP Chowdhury) আগেই জানিয়ে দিয়েছেন, কমিটি দুটি বড় সিদ্ধান্ত নিয়েছে। সব ভাষায় ছাপা হবে বিজ্ঞাপন। যাতে সেখানে অংশীদাররা তাদের মতামত দিতে পারেন।

ওয়েবসাইটে সব অংশীদারদের মতামতা নেওয়া হবে। কিউআর কোড ফেসিলিটি সহ ওয়েবসাইটটি দ্রুত শুরু করা হবে। সেই সমস্ত মতামতের মূল্যায়ন করবেন সাংসদরা। বিরোধীদের নিশানা করে পিপি চৌধুরী জানিয়ে দেন, দেশের স্বার্থেই এক দেশ এক ভোট।

আরও পড়ুন: এক দেশ এক ভোট নিয়ে মতামত নিতে খোলা হবে ওয়েবসাইট

প্রথম থেকেই এক দেশ এক ভোট নিয়ে অতি তৎপর কেন্দ্র সরকার। সেই লক্ষ্য নিয়েই আনা ১২৯তম সংবিধান সংশোধন বিল এবং কেন্দ্রশাসিত অঞ্চলগুলির আইন সংশোধন বিল। লোকসভা ভোটের সঙ্গেই সব রাজ্যের বিধানসভা ভোট সেরে ফেরার ক্ষেত্রে মোদি সরকারের যুক্তি হল, এতে নির্বাচনী খরচ কমবে। সেইসঙ্গে সরকারি কর্মীদের তালিকা তৈরির কাজও সহজ হবে।